N á v r h

K o m u n i k é

Vláda Slovenskej republiky na zasadnutí             2001 prerokovala a schválila návrh zákona o ochrane pred požiarmi. Ide o ďalšiu právnu normu súvisiacu s celkovou reformou verejnej správy.
S prihliadnutím na uskutočnené spoločensko-ekonomické zmeny v spoločnosti návrh zákona ustanovuje základné princípy novej právnej úpravy o ochrane pred požiarmi. Novo upravuje povinnosti právnických osôb a fyzických osôb, orgánov a obcí pri predchádzaní vzniku požiarov a pri ich hasení a tiež postavenie a úlohy hasičských jednotiek. Komplexná právna úprava má vytvoriť relatívne rovnaké podmienky na celom území Slovenskej republiky s cieľom znižovania strát na životoch a zdraví občanov, materiálnych hodnôt a ochrany životného prostredia, ktoré vznikajú v dôsledku požiarov, dopravných nehôd, živelných pohrôm a iných mimoriadnych udalostí.